|  |
| --- |
| Institutt for global helse og samfunnsmedisin |
| Klinisk institutt 2 |
| Institutt for klinisk odontologi |
| Klinisk institutt 1 |
| Institutt for biomedisin  Programutvalgene ved MOF |

MOSU

|  |  |
| --- | --- |
| Referanse | Dato |
| 2016/3076-EIDA | 10.03.2016 |
|  |  |
|  | |

**Utdanningspriser ved Det medisinsk-odontologiske fakultet 2016 - Utlysning**

I tråd med fakultetets *Handlingsplan for utdanning* har det siden 2011 blitt delt ut tre utdanningspriser ved MOF: Studiekvalitetsprisen, Undervisningsprisen og Pris for internasjonalisering i studiene. Fakultetet lyser nå ut alle de tre utdanningsprisene for 2016.

**Studiekvalitetsprisen**skal stimulere og belønne gode tiltak innen studiekvalitet i fakultetets fagmiljøer. Overføringsverdi til andre fagmiljø/studieprogram skal vektlegges. Forslag må begrunnes/resultater dokumenteres (knyttet til evalueringer, innovasjon, læringsutbytte, overføringsverdi, profilering). Prisvinneren fremmes videre til Ugleprisen ved UiB i høstsemesteret.

**Undervisningsprisen** skal stimulere og belønne gode undervisere ved fakultetet (individuell pris). Forslag må begrunnes/resultater dokumenteres (personlige og pedagogiske egenskaper, studentevalueringer, verdi for emne/program).

**Prisen for internasjonalisering i studiene**skal stimulere og belønne tiltak som fremmer økt internasjonalisering i studieprogrammene. Overføringsverdi til andre fagmiljø/studieprogram skal vektlegges. Forslag må begrunnes/resultater dokumenteres (knyttet til evalueringer, innovasjon, læringsutbytte, overføringsverdi, profilering).

Se vedlagt oversikt for nærmere detaljer om formål, kriterier og nominering.

Fristen for å fremme forslag til priskandidater er **onsdag 20. april 2016**.

Innmeldte forslag til prisene vil bli behandlet av utvidet studieledelse i starten av mai, med prisutdeling på fakultetsdagen som avholdes mot slutten av vårsemesteret.

Vi ber om at utlysningen blir formidlet til alle aktuelle forslagsstillere. Både programutvalg, institutt, fagmiljø/seksjon/avdeling, studentkull og studentutvalg kan ifølge priskriteriene fremme forslag.

Fakultetet vil informere studentene via Mitt UiB. Vi vil også oversende informasjon om muligheten for nominasjon til sentrale studentorganisasjoner ved MOF.

Vennlig hilsen

Arne Tjølsen

visedekan for utdanning

Ørjan Leren

Seksjonssjef

|  |  |
| --- | --- |
|  | |
|  |  |